El carcaixentí Rafael Aparicio és un dels guanyadors del concurs “Plan Emprende”
27 de juny de 2016

Carcaixent

El Centre Comercial Ribera del Xúquer, amb la col·laboració de l'Ajuntament de Carcaixent, a través de la Regidoria de Promoció Econòmica, han convocat el Concurs Emprende amb la finalitat de recolzar i impulsar l'emprenedoria i la creació d'ocupació en la localitat. El Concurs comptava amb dos categories en què han participat més de 40 projectes. La categoria "Emprenedoria" estava dirigida a empreses acabades de constituir o idees de negoci sense constituir. La categoria "Local Comercial" premiava  les millors idees comercials per a ser implantades o desenvolupades en el Centre Comercial Ribera del Xúquer.

El guanyador de la categoria "Emprenedoria" ha sigut el carcaixentí Rafael Aparicio i el seu projecte "Neukooral", un projecte de negoci que pretén aportar solucions innovadores per a estudiar el comportament dels clients de centres comercials i de botigues recolzades amb les dades que llancen noves tecnologies innovadores per al sector. Gràcies al Pla Emprende, aconsegueix un conjunt de premis enfocats a fer realitat la idea del seu negoci, com l'accés al finançament bancari, l'assessoria per a la constitució de l'empresa i tres mesos gratuïts d'assessorament comptable, fiscal i laboral. A més, rebrà un pack de comunicació i publicitat que pretén ajudar el projecte pel que fa al disseny corporatiu que puga necessitar, així com al disseny web, a l'allotjament i al hosting de la seua pàgina web durant un any.

El guanyador de la categoria "Local Comercial" ha estat la "Crack Hogar", un negoci que, amb el seu format basat a "trencar" els preus, revoluciona el sector del regal i de l'equipament de la llar. Una gran oferta de producte seleccionat i innovador que ofereix al client preus low cost.